
6 Polis a complementa nan curso 
“Veiligheid Motoragent” exitosamente 


Minister di Husticia y Asunto Social sr. Rocco Tjon, tabata 
presente n'e parkeerplaats di Centro Deportivo Simeon Anto- 
nio, caminda 6 agente policial a haci un demostracion chiki- 
to pa loke ta trata e “Cursus Veiligheid Motoragent”. Un dia 
importante pa henter Cuerpo Policial di Aruba, reenforsando 
aun mas, e unidad di motor di Cuerpo Policial. 


Ta trata di un dia sumamente importante como cu a traves 
di e curso aki cu e seis agentenan a logra caba, e seguridad 


pa nan mes tambe riba caminda lo bay 
aumenta bastante. Na mes momento, a 
celebra dobel, mirando cu pa prome bes 
tin un ser femenino cu tambe a gradua 
p'e curso aki, no pa prome bes na Aruba, 
pero a traves di e instituto Canades cu ta 
certifica e agentenan policial cu ta traha 
den un unidad motorisa, y pa prome bes 
tin un hende muher cu ta termina esaki. 


Un pedofiel mas haya culpabel pa Corte 


Otro homber a wordo condena pa abuso di menor di edad. 
E victima tabata un mucha homber. Mas y mas e casonan aki 
ta bin dilanti. Den pasado e tabata hopi mas caso di adulto, 
despues por a mira cu mas y mas menor di edad ta cuminsa 
papia di e situacion cu nan ta pasando aden. 

Tin biaha ta adultonan ta descubri e situacion penoso cu e me- 
nornan ta pasando aden. Pero ta hopi mas mestertuma lugar pa 
mas victima bin dilanti. Abuso ta un berguensa p'e victima, pero 
si un caso keda keto, e agresor por sigui comete su delitonan. 
E caso aki ta uno mas tristo, pasobra ta trata di un persona cono- 
cí den comunidad, Franklin Priest. El a train diferente equipo di 
futbol, tanto mucha muher como mucha homber. Tambe e ta un 
fiel di misa Cristian, unda no solamente e tabata asisti, pero tin 
otro rol di brinda ayudo n'e miembronan di e comunidad aki. E 
denuncia cu a wordo haci contra dje tabata e wela di e victima. 
El a trata di haci e cos scondi bayendo cas di e menor den 
oranan laat, según e ta bisa, pa brind'e ayudo, pasobra e 
tabatin pensamento di suicidio. Sinembargo otro el a haci. 
Corte diabierna a hay’e culpabel di a abusa di e menor. 
A pesar cu tabata declaración di dje cu ta nenga y e me- 
nor cu a declara loke cu a pasa. Pero a haci uza di steu- 
nbewijs, cu tabata declaración di otro hoben cu a pasa 
den algo asina cu e homber aki ora cu e tabatin 17 aña. 


PROCESO 


Polisnan a detene Franklin Priest di 34 aña na juli 2021 des- 
pues di keho entrega. Investigacion a cuminsa, pero e tabata 
un caso poco dificil. No tabatin testigo di e hecho. Palabra di e 


victima contra palabra di e sospechoso. 
Fiscal a traha duro pa bin cu ste- 
unbewijs. A lista den su celu- 
lar pa tur contacto sospechoso. 
A bin haya potret di personanan hoben. 
Asina e investigacion a cana pa yega na 
mas hende. A logra haya algun hoben 
pa declara con e homber di 34 aña ta- 
bata persigui nan apesar cu nan a bise 
pa laga nan na pas. E homber aki has- 
ta tabata ofrece nan placa pa “pijp” e. 


Den e caso di e mucha homber di 15 
aña, El a bay cas di e mucha cu a caba di 
cumpli 15 aña casi mey anochi y di forma 
scondi. Esaki ta loke cu Fiscal a cuestiona 
den su comportacion. Un lider deportivo 
y un hende di misa cu mester sa mihor. 
Tin filmación di cas cu ta mustra cu e ta 
baha trapi carson casi baha. Y omo di 
e victima a bin haya nan sinta den auto 
pafo, loke el a haya masha straño pa 
cual mesora el a avisa e wela di e menor. 
Aunke cu el a nenga continuamente, 
Hues a hay'e culpabel. A condene na 4 
aña di cual 6 luna ta condicional. E tin 
tres aña di prueba. E mes a scucha e sen- 
tencia for di KIA, via di video conference. 

Bira serio y haci loke a wordo palabra sino lo 
no tin placa di ayudo 


Ta for di luna di november di 2021, 
AWEMainta a publica un articulo indi- 
cando cu e forma di proceder, e sistema 
sarcastico di maneha e pais di parti di 
gabinete Wever Croes | y II, tin cu cam- 
bia sin lo bay yega e momento cu Hu- 
landa lo bay tuma tur cos over pa falta 
di seriedad cu tin. 

Ta for di algun luna caba, tambe pa 
un aña cu a pasa bay, Prome Minister 
Evelyn Wever Croes kende personal- 
mente a deal tur cos cu Hulanda, a bin 
ta contando storianan cu no ta ber- 
dad, trata di changa tur hende, loke 
el a haci cu pueblo di Aruba caba des- 
pues di eleccion na 2017, pero awor ta 
kere cu e por changa Hulanda tambe. 


Ta for di algun tempo caba raportahenan 
di CAFT ta mustra con gabinete Wever 
Croes no ta cumpliendo cu loke a wordo 
palabra, riba un serie di asunto, entre nan 
e cuentanan anual pa cual Aruba a pidi 
prolongacion na cuater ocasion caba. 
Gobierno di Evelyn no ta gobernando 
cu e seriedad serio rekeri di un pais cu 
ta pasando den situacion financiero y 
economico despues di e panemia di Co- 
vid-19, pero ta prefera di regla asun- 
tonan familia, hinca famia y amigonan 
den e aparto gubernamental cu a pone 
cu gastonan di personal a sigui subi. 


AWEMainta a señala esaki na cantidad 
di ocasion, CAFT tambe den su rapor- 
tahenan a mustra riba loke Gobierno di 
Aruba tin cu haci, pero Prome Minister 
a sinti su mes e lider poderoso, un lider 
politico di su Gobierno, cu ta lider tambe 
riba e Parlamento anterior cu a sostene 
su Gobierno cu POR y RED y awor Evelyn 
ta sigui determina kico ta pasa den Par- 
lamento, ki ora algo ta pasa y con esa- 
ki tin cu pasa y con e 11 miembronan 
cu ta sostene su Gobierno tin cu vota. 
Prome Ministrer su Gobierno no a bin 
ta respetando CAFT, no ta respetan- 
do e acuerdonan cu el a firma cu Hu- 
landa, ta papia bunita cu Gobier- 
no Hulandes ta contento cu maneho, 
pero ayera Den Haag a manda un 
mansahe cla y raspa pa su Gobierno. 
No ta ningun sospresa kico a pasa 
ayera, caminda a bolbe keda confir- 
ma cu e terkedad di Aruba su pro- 
me mandatario, ta causando daño 
na integridad di e pais, na maneho 


di e interes general y ta perhudicando henter un pueblo. 
Henter e wega di medida di recorte salarial di 12.6% 
tambe ta un wega cu Hulanda tin esaki “door en door” 
mirando e forma con ta e propio lider di MEP a tre- 
ce esaki como recomendacion pa Hulanda bay di acuer- 
do n’esaki, asina haya e sosten di likides financiero. 
Ta mas cu claro cu ayera mainta Conseho di Minis- 
ter di Reino no a bay cu otro proposicion di Prome Minis- 
ter di Aruba, pa elimina e medida aki contra di trahador- 
nan publico, ya cu esaki en realidad t’e unico medida cu 
Prome Minister Evelyn a ehecuta den henter e proceso aki. 


Ta un berguensa grandi cu na Hulanda riba nivel diplomatico y 
politico, ta conoci actualmente e mentalidad politico mediocre 
di e persona cu ta lidera Aruba ya cu despues di mas c'un aña 
di un serie di reunion di Conseho di Minister di Reino, un canti- 
dad di promesanan di Evelyn Wever Croes, e situacion ta igual. 
Minister di Finansa di Aruba a sigura cu presupuesto 2022 
lo a cla pa luna di december, lo ta cla despues pa prome 
siman di januari caminda ainda den prome siman di fe- 
bruari, esaki no a yega Parlamento ainda pa wordo trata. 
Ta un berguensa, caminda mandatarionan cu kier 
pa Hulanda yuda cu sosten di likides, no tin e capa- 
cidad pa hinca un presupuesto segun constitucion di 
e pais, den otro prome cu dia prome di september. 
Ta mas cu claro lo no haya ningun henda ta confia un 
Gobierno asina, cu no por regla su propio cuentanan, 
pero si kier pa haya placa sin discusion for di Hulanda. 

Hulanda mustrando cu no tin integridad 
den maneho di gabinete Wever Croes II 


Retiro di Gobierno di Aruba lo ta algo logico 


Ayera mainta tempran a drenta for di Den Haag, otro deci- 
sion di Conseho di Minister di Reino, cu ta igual na un mocion 
di “brevfet van onvermogen,” di un Gobierno di Aruba cu no 
ta sifa su les den loke ta su obligacion y kico e tin cu haci. 

Gabinete Wever Croes Il ta riba mesun caminda di ma- 
neho, cu e gabinete anterior, caminda e unico diferen- 
cia politico ta, cu Prome Minister ta manipulando cu e 
dos Ministernan di su partner den gobernacion di RAIZ, 
esta Ursell Arends y Geoffrey Wever, manera cu e kier. 
A duna e dos politiconan nobato aki, dos ministerio cu a bira 
oficial diahuebs ultimo cu aprobacion di e LIM, cual minis- 
terionan ta forma solamente 6% di e presupuesto di 2022, 
pues practicamente tanto Arends como Wever tin cu cumpra 
nan propio stampia si nan kier manda un carta via di post. 


Hamas un situacion politico asina a presenta su mes, pa 
colmo a duna Minister Ursell Arends e cartera di Integri- 
dad, marando man di e hoben politico den un forma, cu e 
presion riba dje lo ta asina fuerte, caminda e politico aki 
lo mester ta su propio Hues, esta si e ta sigui como Mi- 
nister of lo haci loke ta wordo determina p’e lider di MEP. 
E decision di Conseho di Minister di Reino ayera mainta ta- 
bata un mocion di desconfiansa pa gabinete Wever Croes 
Il, cu simplemente ta kere cu por manipula tur hende, hun- 
ga weganan politico cu hopi nonsens manera ta sosode den 
Parlamento y kere cu na Hulanda tin mesun mentalidad aki. 
Despues di e reunion di ayera, Aruba a keda man bas- 
hi atrobe, a keda sin haya loke el a pidi, a kere cu cu e 
Conseho di Minister nobo, cosnan lo cambia, pero en 
realidad, na Hulanda e dicho cu gobernacion ta conti- 
nuacion, pues tur e bagamunderia cu a tuma lugar den 
2021, e mandatarionan nobo ta bon na altura di esaki. 
Hulanda a manda Aruba e mesun mensahe cu el a manda caba 
for di 2019 ora cu Evelyn Wever Croes a firma e protocol na Den 
Haag caminda casitres aña despues, ainda no a wordo ehecuta. 
Na Hulanda tambe nan ta na altura di e forma di hibe goberna- 
cicon di Prome Minister Wever Croes, ya cu varios mandatario a 
papia riba e sistema di goberna di “friends and family” camin- 


da e mal fama aki ta pone e falta di con- 
fiansa di Hulanda bira asina mas grandi. 


RETIRO 


Gabinete Wever Croes despues di aye- 
ra, no tin dercho di existencia mas, e 
no ta conta cu suficiente credibilidad 
pa goberna e pais sigur ora cu Hu- 
landa manda bo haci loke bo mes- 
ter a haci for di un tempo caba, esta 
di presenta un presupuesto balansa. 
Nunca gabinete Wever Croes alograesaki 
y net durante di e pandemia a core usa e 
strategia cu no a logra e proposito aki, dor 
die crisis ocasiona p'e pandemia di Covid. 


Hulanda ayera no a sera e porta mucho 
ya cu a menciona caminda un presu- 
puesto balansa ta un exigencia pa haya 
ayudo financiero, pero cu e reputacion 
di Prome Minister di Aruba y su Gobier- 
no, e posibilidad ta grandi cu e oportuni- 
dad aki tampoco nan lo probecha di dje. 
Ursell Aruba lider di RAIZ cu e desaro- 
yo di ayera entre Hulanda y Aruba, ta 
wordo converti den un figura politico 
esencial, ya cu contrario n'e gabinete 
anterior forma pa tres partido, e bienes- 
tar di e pais aki, e alivio cu pueblo por 
scapa di a maneho destructivo di e ac- 
tual Gobierno, ta den su man den e frac- 
cion di RAIZ cu tin cu controla Gobierno. 
Ya caba pueblo a sera conoci cu e de- 
bilidad di e fraccion aki ora cu nan a 
lanta para fuerte den nomber di pue- 
blo p'e contract firma entre WEB Aru- 
ba NV y Eagle LNG pa despues do- 
bla rabo y guli tur integridad manda 
abou ya cu mester wanta Gobierno. 


Chauffeur a haya blackout y a dal cu su auto 
contra un cura di cas. Dos persona herida 


UO “ne an vis a 


te ee { Diahuebs den careda di 12'or y mey di merdia. Chau- 
a EE ffeur di un Chevrolet Aveo lo a haya un blackout tras di stuur, 
a baha caminda, ranca un mata y dal contra un cura di cas. 


E chauffeur y e ocupante a keda herida. Den e auto ta- 
bata tin un cacho y un persona sinta patras. Despues di e 
impacto e cacho a sali core for di e auto, mesora e dama 
sinta patras a core tras di e cacho y a logra gara e cacho. 
Ambulanceypolisawordo pidinaesitiopaatendecueaccidente, 
mientras e paramediconan di ambulance a atende e victimanan. 

Informacion riba recorte di 12,6%ta publico y ta disponibel 
den e URK publica tur ewelriael riba www. vege ene aw 


Un pregunta cu den e dianan aki cons- 
tantemente ta wordo haci den e debate 
publico rond di e recorte di 12.6% den 
salario di e empleado publico, ta cuanto 
placa e recorte aki ta nifica y unda e pla- 
ca aki ta bay. E contesta por wordo haya 
den e ‘Uitvoeringsrapportage URK' cu ta 
contene tur informacion di e ehecucion Ss Hi 
di Presupuesto di pais Aruba, incluso in- ju) TINI TT pi Ji 

formacion di e recorte di 12,6%. _ ida pr il mi n mV i 


Cuanto placa e recorte ta nifi- 
ca y unda por wak esey? 

Den e ‘bijlage 2’ di e URK3 di aña 2021 
por lesa riba pagina 44, cu e recorte di 
12,6% den e prome kwartaal di 2021, a 
nifica 7,8 miyon, den e di dos kwartaal e 
tabata 9,5 miyon y den e tercer kwartaal haya 1500 miyon florin presta di Hulanda, incluso e placa pa 
e recorte a nifica 11,5 miyon florin. paga debe internacional den aña 2021 y 2022. Hulanda ta 
Esaki ta locual e sector publico a entrega  yuda tanten cu na Aruba ta haci sacrificio pa haya e yudansa aki. 
cada kwartaal p'asina por cumpli cu e 
condicion di Hulanda pa haya placa fia 
cada kwartaal pa por ehecuta e Presu- 
puesto y paga e gastonan di goberna- 
cion, incluso gasto di salario di e em- 
pleado publico. 


PANADERIA 
DEL PUEBLO 


Bold, with Love 


Unda e placa a bay? 

Economia di Aruba no a recupera su- 
ficiente ainda pa Gobierno por ricibi 
suficiente placa pa paga tur gasto di 
gobernacion. Compara cu afia 2019, 
Gobierno tin un ‘gap’ di 271 miyon flo- 
rin cu no ta bay drenta den caha di Go- 
bierno den 2022 debi n'e situacion eco- 
nomico causa p'e pandemia. Aruba ta 
haya yudansa di Hulanda den forma di 
fiansa pa sera e ‘gap’ aki, pero Hulanda 
a pone condicion y un di nan ta e recorte 
di gasto di personal cu 12,6%. E recorte 
ta un condicion. Si no tin recorte, no ta 
haya placa fia y si no haya placa fia, no 
tin placa suficiente pa paga e gastonan 
di gobernacion cu, entre otro, ta gasto 
di salario di e empleado publico. Pues 
e placa di recorte ta un sacrificio cu Hu- 
landa kier mira pa Aruba por haya placa 
fia di nan. 


Te ki tempo lo tin recorte? 

Tanten cu economia di Aruba no recupe- 
ra full y cu mester depende di fianza di 
Hulanda pa paga gastonan di goberna- 


condicion di recorte. Mas liher nos recu- HABRI TUR DIA DI 6:00AM 6:00PM 


pera como pais, menos sacrificio lo por Guvabastraat #4 
wordo pidi dor di Hulanda y e recorte aki YAMA NOS: 5821915 y 
por pasa pa pasado. Te cu awor Aruba a Dakota 

Cuatro atracador condena na varios ana di prison 


E cinco atracadornan cu tabata den Cor- 
te luna pasa, diabierna mainta a scucha 
nan sentencia sinta na KIA. Cuatro di 
nan a wordo haya culpabel y uno decla- 
ra liber. E castigonan ta varia di 30 luna 
te cu 9 aña p'esun cu e rol di mas gran- 
di den e atraconan cu tin den acusación. 
Tabata trata aki di Jonathan Fe- 
rrer; Freddy Medina; Luis Cala- 
tayud; Pedro Diaz y Ismael Castaño. 


Hues a repasa e caso, con cada un di e 
atraconan a tuma lugar, con a yega n'e 
personanan deteni y e rol di cada uno. 
Esun cu e rol di mas grandi tabata Pe- 
dro Diaz, ya cu e tabata envolví den un 
atraco cu a tuma lugar na 2019 y cu 
autoridadnan no a logra tira man riba 
dje. E motibo ta cu el a huy bay Vene- 
zuela cu 8 mil dolar. Ora cu placa a 
caba, el a dicidi di bolbe Aruba di for- 
ma ilegal, pa traha ilegal. Sinembargo 
un biaha mas el a bay comete atraco na 
un supermercado y na un cas di famia. 
P'e Fiscal a pidi 11 aña y Hues a con- 
dene na 9 aña di prizon. E tabata esun 
cu tabatin e arma y hunto cu e acusa- 
do Castraña a secuestra y mara doño di 
e caso unda e atraco a wordo cometi. 


Den e parti aki el a comete esaki hunto 
cu Castaño. Nan tabata e dosnan cu a 
bay cu e homber contra su boluntad pa 
habri e cas, y despues a mar’e hunto cu 
e señora, mientras cu tabata listra e cas 
pa horta. A bay no solamente cu pla- 
ca, pero tambe materialnan electrónico. 


Esun cu a duna informacion di un cas 
unda por atraca tabata Jonathan Medi- 
na. El a conta su amigo Ferrer. E tabata sa 
cu n'e cas tin hopi placa cash mes. Pero 
miedo a dal’e y na momento cu mester 
a bay, el a dicidi di hala atrás. Pero Jona- 
than Ferrer si tabata kier a sigui y a busca 
un persona cu a yega di comete un atra- 
co caba, Pedro Diaz y e amigo Ismael. 


Den e sentencia ta para cu ta decla- 
ra Medina liber, ya cu el a hala atrás. 
Pedro Diaz a coopera cu Recherchi- 
nan, pero e no kier a duna decla- 
ración di e rol di cada un di e acusa- 
donan den e atraco. P’esey a dun’e 
tog 9 aña, a pesar di su cooperacion. 
EamigodiPedro,estalsmael,kendet'esun 
mas jong, a coopera for di prome instan- 
te y a conta tur cos, inclusive kico e mes 
a haci, y pesey a compense cu un castigo 


menos di loke cu Fiscal a pidi. Esta enbes di bay prison pa 8 aña, 
a dun'e 6 aña. Pa bon comportacion e lo sinta solamente 4 aña. 


Calatayud a nenga y según e pruebanan of declara- 
cionnan, e tabata envolví den un di e atraconan so. 
Pero ta trata di un delito serio. Asina mes el a haya 
dos menos cu e demanda, esta 4 enbes di 6 aña. 
E ultimo pa scucha su sentencia tabata Jonathan Ferrer, 
cu tabatin e rol di mas chikito. Den su caso si el a haya 
un castigo manera pidi, esta 30 luna cu ta dos aña y mey. 
Tur e personanan acusa den e caso aki ta ilegal na Aruba, cu 
excepción di Ismael, kende ta biba for di chikito na Aruba. 
Pedro Diaz tin un aña na Aruba y tin 7 yiu di cual esun mas 
grandi tin 12 aña y esun mas hoben 1 aña. “Mi a bin Aruba 
pa traha y yuda mi famia”.Calatayud tin 4 aña na Aruba, ta 
ilegal y ta lasser di profesion. Freddy Medina tin 50 aña y ta 
kedando ilegal na Aruba for di aña 2019. El a yega den avión 
y a keda traha den construcción. E tin 4 yiu di cual e mas 
grandi tin 23 aña y esun mas jong 16 aña. Según el a conta, 
e ta gana rond di 2000 florin y ta manda 700 dolar pa su 
famia. Ferrer tin 4 aña na Aruba y tin peticion di asilo. Esun 
mas hoben, Castaño, a nace na Colombia, pero for di chikito 
ta biba na Aruba. 


OPENBARE AANBESTEDING 


Het Land Aruba is voornemens in het openbaar aan te besteden: 

Het project: 

Beveiliging- en bewakingswerkzaamheden ten behoeve van John F. Kennedy Education Center. 
Volgens bestek: DIROND nr. 01, dj 2022 

Korte omschrijving van het werk: 

Beveiligings- en bewakingswerkzaamheden van een aantal overheidsdepartementen 
te John F. Kennedy Education Center, Stadionweg 37, Oranjestad. 

Het bestek is kosteloos verkrijgbaar bij Directie Onderwijs te Stadionweg 37, 
Oranjestad. 

De openbare aanbesteding vindt plaats op maandag, 7 maart 2022 om 10:00 uur bij 
Directie Onderwijs te Stadionweg 37. 

By dit project zijn de UAR 1986 en UAV 1989 van toepassing. De directievoering is in 
handen van Directie Onderwijs. De gestanddoeningstermijn is 90 dagen. 

De inschrijver moet bij zijn inschrijving de volgende documenten overleggen: 

1 Bewijs van inschrijving bij de Kamer van Koophandel (niet ouder dan 6 maanden). 
2 Verklaring van de Ontvanger der Belastingen inzake nakoming fiscale 
verplichtingen. 


3 Andere vereisten zoals vastgelegd in het Bestek. 


Inschrijving dient te geschieden op het bij het Bestek gevoegde en 


gewaarmerkte inschrijvingsformulier. 

Den 2021 a recupera 69% di pasaheronan cu a 


biaha for di Aruba na 2019 


Recuperacion di 86% na December 2021 com- 
para cu 2019 


Aruba Airport Authority N.V. (AAA) ta raporta riba Aero- 
puerto Internacional Reina Beatrix (AUA Airport) su presta- 
cion pa December 2021; un otro luna cu un rate di recupe- 
racion satisfactorio compara cu e mesun periodo na 2019. 
E cantidad total di revenue generating passengers (pasahero- 
nan cu ta biaha for di Aruba) cu a wordo atendi den 2021 a 
representa un recuperacion di 69% compara cu 2019. 


December 2021 

Den December 2021, AUA Airport a atende 91,086 
pasahero cu a biaha for di Aruba. Esaki a resul- 
ta den 7% mas pasahero compara cu e luna prome. 


Durante e luna aki AUA Airport a recupera 86% di e cantidad 
di pasaheronan cu a wordo procesa na 2019 durante e me- 
sun luna. Na December 2021 67,011 pasahero (pax) a biaha 
pa Merca, 3,764 pax pa Canada, 6,963 pax pa Europa, 3,592 
pax pa Antiyas Hulandes, y 9,756 pax pa Latino America. 


DEC 2021 vs 2019 - Total Revenue Generating Pax (RGPs) 


105,589 


Un averahe di Passenger Load Factor (PLF) na salida (can- 
tidad di asiento ocupa di e cantidad total di asiento dispo- 
nibel abordo di un avion ora di sali for di Aruba) pa e mer- 
cado Mericano di 66% a wordo raporta durante December 
2021, mientras cu e PLF averahe pa tur mercado hun- 
to tabata 67% durante e mesun periodo (en comparashon 
cu 2019 unda e PLF pa tur mercado hunto tabata 85%). 


Durante e luna aki, AUA Airport a atende un avera- 
he di 34 buelo pa dia, menos compara cu e 37 buelo- 
nan pa dia cu a wordo atendi den e mesun tempora- 
da na 2019. Den e mesun periodo den 2020 AUA Airport 
a atende solamente 659 buelo mientras cu Aruba a habri 
su frontera bek na Juli 2020 pa tur operacion comercial. 


Ana 2021 completo 

Na 2020 AAA a premira pa 2021 un recuperacion di 
aproximadamente 50% compara cu 2019. Pero e ulti- 
mo aña a demostra un recuperacion mihor di loke a spe- 


ra y a yega na un total di 69% di re- 
cuperacion pa 2021 compara cu 2019. 
Compara cu 2020 AUA Airport 
su cantidad di revenue genera- 
ting passenger a aumenta cu 104%. 


Na 2021 AUA Airport a procesa un to- 
tal di 712,321 revenue generating pas- 
sengers cu a biaha pa Merca, 8,275 pa 
Canada, 65,396 pa Europa, 29,376 
pa Antiyas Hulandes, 60,919 pa La- 
tino America y 293 pa otro mercado. 


E mercadonan cu mas a aumenta den 
2021 compara cu e aha anterior taba- 
ta Merca cu 117% y Europa cu 103%. 
E mercado Latino Americano tambe a 
crese fuerte cu 97% mientras e merca- 
do di Antiyas Hulandes a crese cu 44%. 


2021 vs 2019 - Total Revenue Generating Pax (RGPs) 


1,265,965 


876,580 


En total a procesa 9,512 buelo den 2021 
cu ta representa un aumento di 82% 
compara cu 2020 y un recuperacion di 
72% compara cu 2019. 


MF INVEST 
WA SECURE 


We don't just say it ... We Guarantee it !!! 

=> 


You can focus on your business 


If you leave your security protection up to us. 
Call 582-7252 for a free presentation. 


Email: insecOsetarnet.aw De 

PUBLIC AUCTION 


In the presence of civil law notary Ms. Chamila Agnella Tromp or her 
deputy will be auctioned in public on FRIDAY APRIL 8, 2022, 10 AM 

in the Auditorium of the Chamber of Commerce in Aruba, J.E. 
Irausquin Boulevard 10, pursuant to the articles 3:268 and 3:254 Civil 
Code of Aruba: 


The apartment rights forming part of the condominium complex : 


ARUBA'S LIFE RESIDENCE 


42 Residential units, 2 Commercial units, 45 storage units, and 43 
parking spaces, officially known as Second Division Section D 
complex number 1984-A index numbers 2, 3, 4, 7, 8, 9, 11, 12, 13, 14, 
n 15, 16, 17, 18, 20, 21, 22, 24, 25, 26, 27, 28, 29, 31, 32, 34, 35, 36, 
A 37, 38, 39, 40, 41, 42, 43, 44, 45, 46, 47, 48, 49, 50, 52, 53, 54, 56, 
= 57, 59, 61, 62, 64, 65, 66, 67, 68, 69, 70, 71, 73, 74, 75, 76, 77,78, 
rioni 


À nuti | > 
| edo mu Wil mim Jena | ik 


y a = 
mu m 

Rm m M 


80, 81, 82, 83, 84, 85, 87, 89, 90, 91, 92, 93, 94, 95, 96, 97, 98, 99, 
100, 101, 102, 103, 104, 106, 107, 109, 110, 111, 112, 113, 114, 116, 117, 
118, 120, 121, 122, 123, 124, 125, 126, 127, 128, 131, 132, 133, 134, 
135, 136, 137, 138, 139, 141, 142, 143, 144, 145, 146, 147, 149, 150, 
151, 153, 154, 156, 157, 158, 159, which apartment rights are part of 
the community consisting of land with the buildings/facilities 
standing on it, namely the buildings with access and exit road, 
gardens, sports and recreation facilities and further appurtenances 
on a complex of 2 adjacent parcels of property land, both situated at 
Noord in Aruba, at the time of the division known as: 

1. a parcel of property land of 7.260 m2, officially known as Second 
Division Section D number 247; 

2. a parcel of property land of 270 m2, officially known as Second 
Division Section D number 1982, with address Noord 44-Z. 


EELEE 99 205 
= og t ai ES 
| | 


The apartments will only be offered together at the auction. 


Starting price: USD 10,900,000.00 


The auction of the above-mentioned property will take place by raising 
bids and by decreasing bids, in one session, ex articles 3: 268 and 3:254 
of the Civil Code of Aruba, before civil-law notary Chamila Agnella Tromp 
or her deputy. 

It is possible to submit an irrevocable and unconditional private bid until 
Thursday, March 24th, 2022 at the office of NewLeaf Notary or via email 
auction@newleafaruba.com. The bid form is available at the NewLeaf 
Notary office. 

Each bidder is obliged, both when making a private bid and at the auction 
itself, to identify himself with a valid passport or ID and to demonstrate to 
the Executor by means of a declaration of willingness, a bank guarantee, 
or other forms of security to fulfill his offer and the additional costs. 

The seller has the right to not accept any bid, at its sole discretion. The 
auction of one or more condominiums may be stopped or postponed at any 
time. 

The auction is subject to the General Conditions for Foreclosure Auctions 
and Special Auction Conditions as determined by civil law notary Chamila 
Agnella Tromp. 


For more information please visit us at 
J.E. Irausquin Boulevard 22 or call us at 280-0233 
E-mail: auction@newleafaruba.com 

Media Internacional Ta Nombra Bucuti & Tara 
Beach Resort Como E Futuro Di Biahenan Sostenibel 


Recientemente Oxford Business Group a puntra “Con 
e industria turistico por bira net zero?” E contesta ta pa sigui 
e ehempel di pioneronan manera Bucuti & Tara Beach Resort. 


“Hopi resort y hotel na mundo a cuminsa tuma stap- 
nan significativo pa baha nan impacto ambiental. Na 
2018 Bucuti & Tara Beach Resort a bira e prome re- 
sort den Caribe - y un di e promenan globalmente - pa 
bira carbon neutral (net zero). Otro resortnan mun- 
dialmente a cuminsa sigui nan  ehempel,” Oxford 
Business Group ta reporta. Mientras mundo ta cumin- 
sa responde na e necesidad urgente pa combati e efecto- 
nan di cambio climatico, e cobertura di Oxford Business 
Group di 27 di januari 2022 ta informa tocante e accion- y 
plannan di e sector turistico y di esnan cu ta lidera e ca- 
minda, entre nan Bucuti & Tara. E rapport popular a wor- 
do publica riba varios sitio di medionan di comunicacion y 
riba social media. Websitenan manera Yahoo ta menciona 
e publicacion riba nan main page pa mercado Norte Ame- 
ricano, locual tin mas di 251 miyon bishitante cada dia. 
Tambe, e articulo ta trending riba Australian Yahoo Finan- 
ce, den Energia Oltre (Energy Magazine) na Italia, y tam- 
be como un di e cuatro articulonan destaca riba OilPrice. 
com, cual tin 320,400 bishitante riba nan website cada dia. 


Contrario di lo habitual 

Cu e fuerte subida di prijsnan di combustibelnan fos- 
siel, y e realisacion mundialmente di e resultadonan 
climatico fatal cu nan ta causa, e sector di biahe ta lan- 
tando fe sonjo. Aña pasa World Travel & Tourism 
Council hunto cu e UN Environment Program y Ac- 
centure a examina kico ta rekeri pa descarbonisa e 
sector. Un di cada 10 posicion di trabou den e sec- 
tor ta forma parti di 8% di emisionnan globalmente. E 
sector turistico ta esencial pa varios pais, incluyendo Aru- 
ba. Pesey nos ta rekeri un cambio inmediatamente. 


E solucion ta disponibel pa tur hende 

Desde Aruba pa Thailand, te cu Saudi Arabia, y den 
hopi sector di aviacion, normanan uniforme manera 
esunnan stipula den e Glasgow Declaration on Cli- 
mate Action in Tourism y e Paris Agreement, ta inclui 
obhetivonan basa riba ciencia pa asina genera rapportnan 
preciso. Como apoyo adicional pa converti e sector di biahe 
den un sector net zero, inversionistanan tambe ta tumando 
na cuenta e factornan Ambiental, Social y di Governancia 
(Environmental, Social and Governance), conoci como “ESG”. 


E factor etico y di sostenibilidad ta proporciona un imagen 
mas completo di e hotel su valornan ora e ta wordo valora. 
“E mundo hotelero ta subrayando e importancia di bira net 
zero y tin suficiente guia y recurso pa cuminsa,” Ewald Bie- 
mans, Propietario/CEO di Bucuti & Tara Beach Resort, ta con- 
ta. “Si nos tur bira net zero hunto nos lo aumenta nos valor 
como un paraiso vacacional, nos lo preserva nos comunidad 
y nos lo ta proteha nos medio ambiente cu ta masha vul- 
nerabel aworaki.” Pa haya sa mas, bishita www.bucuti.com 


informacion tocante 


Mas 


Bucuti & Tara Beach Resort 
Declara como e prome CarbonNeu- 
tral®/net zero hotel den Caribe na Au- 
gustus 2018, Bucuti & Tara Beach Resort 
ta un di e Top 10 Hotelnan pa Romanti- 
cismo na Mundo (pa di 3 afia consecuti- 
vo), No. 1Hotel den Caribe, No. 1 Hotel 
pa Romanticismo den Caribe (pa 6 aña 
consecutivo) y No. 3 Hotel pa Servicio 
den Caribe. Aruba su principal boutique 
resort pa adulto so, ta wordo dirigi door 
di e hotelero y ambientalista renombra, 
Ewald Biemans, nombra door di Carib- 
bean Journal como e 2017 Caribbean 
Hotelier of the Year. 

E resort ta situa alrededor di e santo 
blanco di Eagle Beach, locual ta e hogar 
pa tortuganan marino protegi y a nom- 
bra como un di e “Dream Beaches of the 
World.” Bucuti, awo conoci como e Expe- 
rienciadi Biahe di Mas Seguro y Saluda- 
bel danki na su protocolnan di siguridad 
hospitalario contra COVID 19 yAruba su 
Health & Happiness Code seal, tin 104 
guestrooms, suites and penthouses. E 
ta ofrecesunloungers y sombra pa cada 
huesped; infinity pool di awa fresco; spa; 
WiFi; y un iPad cu Skypecomplimenta- 
rio pa uzo diario. Cuminda saludabel y 
premia por wordo disfruta na Elements 
(dilantilama), Tara Lounge of cu private 
beach dining. 

Reserva exclusivamente pa su hues- 
pednan, e recientemente renoba San- 
dBar ta ofrece cocktails dicalidad halto 
y live-music hunto cu Caribe su prome 
Healthy Hour. E resort ta TAG Approve- 
d®como un LGBTQ-friendly hotel. Bucu- 
ti, un lider mundial pa turismo sosteni- 
bel, tin e proximo eco-certificacionnan: 
LEED Gold, Green Globe Platinum y Tra- 
velife Gold y a wordo nombra e Resort di 
Mas Sostenibel na Mundo na 2016 door 
di Green Globe. 

Un dono di mascota responsabel — Kico esaki ta segun abo? 


Ta un echo cu na Aruba nos tin asina hopi dono iresponsa- 
bel, cu awe nos tin un problematica grandisimo di cacho y 
pushi riba nos bunita isla. Berdad ta cu na Aruba nos tin dono 
di mascota responsabel tambe y ohala nos por tin hopi mas 
di nan. 


Como parti di e Plan Nacional pa atende cu e problematica 
di cacho riba caya, y en conexion cu luna di dofio di mascota 
responsabel, e pagina riba Facebook Stima Mi Mascota kier 
enfoca riba algo positivo y reconoce tur esnan cu si ta dofio 
responsabel. 


Pa esey nan a lansa special pa e luna aki, e campafia “Mi 
Mascota, Mi Privilegio!” y nan kier pidi comunidad di Aruba 
pa comparti cu nan den comentario di e advertencianan di e 
campana un potret di bo persona of di un ser keri dunando un 
mascota amor y nan ta spera cu bo ta logra captura tambe e 
amor cu e mascota ta duna e persona bek. 

Pa tin un mascota ta un privilegio. 


E privilegio aki nunca no mag wordo percibi como un moles- 
ter. Ta momento pa para keto un rato pa puntra bo mes si bo 
mascota ta haya e cuminda adecuado y balansa cu e mester 
haya. Tambe pa wak si e ta haya e cantidad di ehercicio ne- 


Danki na inversionnan haci 
Turismo Medico ta un hecho 


Diahuebs a tuma lugar e reunion di “Landsverordening 
instelling ministeries” (LIM) 2022 den Parlamento di Aruba. 
Aki Minister di Turismo y Salud Publico Sr. Dangui Oduber 
tabata tey presente pa contesta e preguntanan cu ta wordo 
dirigi na su persona. Locual a cay di sorpresa tabata na mo- 
mento cu Parlamentario 


Dowers a bisa cu e Minister Oduber no a haci nada pa turis- 
mo medico aki na Aruba. Minister Dangui Oduber na su tur- 
no di contestacion desembarata e ponencia di Parlamentario 
Dowers mustrando ariba e hecho cu na ImSan a duna trata- 
mento na 300 pashent den regio. 


Manera ta conoci ImSan a conoce un inversion grandi di 60 
miyon florin durante e periodo di gobernacion di Gabinete 
Wever Croes 1. Minister Oduber a brinda tur cooperacion ne- 
cesario pa haci e inversionan cu tabata tin mester pa por fi- 
nalisa e proyecto di radioterapia y tambe percura pa Imsan 
haya 22 cama cu por wordo usa pa shortstay hospital. Danki 
na e inversionnan aki a haci posibel pa por a realisa locual ta 
e turismo medico cu nos tin awendia. A duna tratamento na 
mas di 300 pashent internacional cu a haci uzo di ImSan pa 
Operation di Wowo, Bestraaling y Dialyse. 


Loke ta hopi importante tambe pa den e periodo di goberna- 
cion aki wordo cristaliza ta e JCI “accreditation” pa Imsan. Tur 
e añanan cu a transcuri Imsan ta trahando hopi duro pa logra 
esaki y pa e periodo aki e lo ser logra. E JCI accreditation aki 


RESPONSIBLE 
PET OWNERS 
MONTH 


ia 


“= 
MASCOTA 
MI 
PRIDILEGIO! 


f Stima Mi Mascota 


cesario. Otro pregunta pa haci bo mes 
ta si bo ta hiba bo mascota veterinario 
solamente ora e ta malo so of toch regu- 
larmente pa su check-up. 

Bomascotamereceboamorylodebolbebo 
caricia cariñoso cu su amor incondicional. 


den cuido medico 


lo habri posibilidadnan pa Imsan por si- 
gui crece. 


Minister Dangui Oduber ta lamenta e 
ponencia haci pa Parlamentario Dowers 
caminda e ta purba bruha tera den Par- 
lamento bisando cu nada a wordo haci 
den e turismo medico. 

SV Aruba Juniors ta cumpli 90 ana awe 
5 di februari 2022 


Riba 5 di februari 1932, 90 aña pasa, 
un grupo di amigo bou guia di Selin Fin- 
gal a reuni pa lanta un ekipo di futbol. 
Den e reunion nan a cambia di idea pa 
enbes di lanta un team di futbol nan 
lanta un club deportivo. Tabata e mes un 
Selin Fingal cu a propone e nomber Aru- 
ba Juniors despues di a lesa nombernan 
manera Argentino Juniors y Boca Juniors 
den un revista. 


Den añanan 30 y 40 Aruba Juniors ta- 
bata bon conoci den mundo di futbol. 
Mirando cu recien Arubaanse Voetbal 
Bond-AVB, tambe a cumpli 90 aña lo 
mester ta cu Aruba Juniors ta un di su 
prome miembronan. 


SV Aruba Juniors a participa pa añanan largo den campeo- 
nato di AVB y a sali campeon pa prome biaha na 1934. Na 
1960 Aruba Juniors a representa Aruba den e prome Copa 
Antiyano hunto cu SUBT, Jong Holland y RCA. 


Tambe Aruba Juniors su team di futbol a participa na varios 
torneo internacional manera na entre otro Corsou, Santo Do- 
mingo, Puerto Rico y San Salvador. 


Notabel ta cu na aña 1952 e seleccion di Antiyas cu a partici- 
pa na e olimpiada di Helsinki tabata forma pa algun hungado 
di Aruba Juniors di cual dos tabata estelar. Y mester corda cu 
ta Juan Briezen di Aruba Juniors a score e goal na e olimpia- 
da pa Antiyas Hulandes. 


Como un club deportivo renombra Aruba Juniors a duna e 
oportunidad na su miembronan pa practica diferente deporte 
durante añanan. Banda di futbol por a practica deportenan 
manera korfbal, tennis, baseball, softball y basketball entre 
otro. Banda di deporte, den añanan 60 y 70, Aruba Juniors 
tabata conoci pa su fiestanan cu e miho bandanan di nos re- 
gion manera Johnny Ventura y Ismael Rivera. 


Actualmente Aruba Juniors tin varios team di basketball cu- 
minsando cu muchanan di 9 aña te cu adulto. Tambe tin ba- 
seball infantil y softball di liga 50 y 60. 


Directiva lo organiza un siman deportivo pa conmemora e 90 
añanan di Aruba Juniors. Manera custumber lo reconoce al- 
gun miembro durante un encuentro social. E prome actividad 
lo ta un misa cual lo ta awe diasabra 5 di februari 2022 na 
misa di playa pa 7or anochi. 

Ministerio Publico a sera transaccion di Afl. 1 
miyon cu Pristine Estates NV den e caso Avestrus 


Ministerio Publico recientemente sera e caso Avestrus 
contra e naamoze vennootschap Pristine Estates NV, dono di 
Holiday Inn Hotel, sospechoso den e investigacion penal, pa 
medio di un transaccion di 1 miyon Afl. 

Pristine Estates NV tabata wordo sospecha di actieve omko- 
ping. Ministerio Publico ta di opinion cu tin suficiente prueba 
contra Pristine Estates NV y cu e hecho pa cual Ministerio 
Publico a dagvaard Pristine Estates NV por wordo comproba. 
Considerando tur hecho y circunstancia, bao di cual e spe- 
cificacion cu no tin partinan perhudica cu interesnan cu na 
cualkier forma lo por wordo daha na momento di un tran- 
saccion, Ministerio Publico ta mira e transaccion mencio- 
na como e afdoening mas apropia pa Pristine Estates NV. 


Ora di yega n'e transaccion a alabez laga conta cu e 
sospechoso Pristine Estates NV ta un rechtspersoon. 
Contra un rechtspersoon Huez Penal por impone solamen- 
te sancion financiero. E boet maximo cu un Huez Penal por 


impone p’e hecho aki ta Afl 100.000. 
Ministerio Publico ta di opinion cu e 
suma total di e transaccion ta husto pa 
cu e hechonan y pa cue rol specifico cu 
e NV tabatin den Avestrus. Tanto Minis- 
terio Publico como Pristine Estates NV ta 
considera e transaccion aki un afdoe- 
ning apropia di e caso penal, miran- 
do tur e hechonan y circunstancianan. 
Cu Pristine Estates NV a sera e tran- 
saccion aki no kier men cu Pristine 
Estates NV ta admiti culpabilidad pe- 
nal y tampoco cu e ta admiti di lo a 
ricibi algun beneficio ilegalmente. 
Ministerio Publico ta enfati- 
za cu e transaccion no tin influen- 
cia riba e procedura penal contra 
e otro sospechosonan den e caso. 


Seyo Nacional di Artesania Aruba enrikece nos 
artesania local y industria creativo 


Departamento di Cultura Aruba 
(DCA) conhuntamente cu e Comision di 
Seyo Nacional di Artesania Aruba ta in- 
vita artesanonan pa haci entrega di tur 
material nobo cu NO tin Seyo Nacional 
di Artesania ainda. 


Dia 23 di februari 2022 lo tuma luga 
nos prome evaluacion pa e aña aki, 
caminda e comision ta bini hunto pa 
pasa riba tur e criterianan necesario 
relaciona cu e producto pa bini na re- 
marca pa e Seyo Nacional di Aruba. 
Ta haci un yamada na e artesanonan 
pa entrega tur nan producto nobo no 
mas tarda cu dia 21 di februari 2022 
prome cu merdia na oficina di DCA. 


E proceso di aplicacion ta tuma luga na 
Departamento di Cultura Aruba na John 
F. Kennedy Educational Center cu ta keda 
na Stadionweg # 37, Oranjestad Aru- 
ba, (retonde banda di Cas di Cultura). 
P’esaki mester *yena e formulario di 
aplicacion, *mester trece un identi- 
ficacion valido, *un pasfoto, *como 
tambe un comprobante di adres. 


Pa mas informacion relaciona cu 
e Seyo Nacional di Artesania Aru- 
ba y tambe tocante e proceso di apli- 
cacion, por fabor tuma contacto cu 
nos di DCA via telefon 582-2185. 


Criterianan pa bini na remarca di un Seyo Nacional di Arte- 
sania Aruba ta: 


e Mester ta traha na man. (No cu machine, pero cu herment 
manual 

senciyo). 
e Autentico, Diseño Original. 
e Consistencia den (re-) produccion di diseño y modelo. 
e Grado di experticio (tradicional) den trahamento di e pro- 
ducto. 
e E producto mester ta traha na Aruba. 
e Grado di uzo di material local. 
e Grado cu e producto ta refleha tecnicanan di artesania 
tradicional. 
Artesania ta un arte caminda cu creativdad den forma di e arte 
y cultura ta haya bida. Ban sigui enrikece y contribui na nos pro- 
ductonan artesanal local. Y aporta na nos industria creativo. 
Ta danki na nos artesanonan cu mas y mas nos tin obranan 
artistico local y di Aruba mes. 
Cultura nos mester bib'e. 

Lider di partido Curpa Eric Ras: 


Mal gobernacion no ta hustifica 


empleado publico 


Prome cu Status Aparte empleadonan 
publico mester a entrega tempo di Anti- 
llas 10% di nan salario. Na 1986 Aruba 
a drenta Status Aparte y empleadonan 
publico mester a entrega 7.75% di nan 
salario y a kita nan prima di vakantie 
y tur hende mester a paga un solidari- 
teitsbelasting di 8.2%. Fuera di entrega 
parti di nan salario nan a entrega tambe 
vakantieuitkering. 


Lago a cerra su portanan y 340 miyon di 
belasting a desaparese . Hopi hende no 
a kere cu Aruba lo lanta cabez y dicidi 
di bai for di Aruba y busca un miho bida 
den exterior. Aruba e tempo ey a keda 
cu menos di 60.000 habitante y tabata 
conta cu solamente 186 polis. Pa mas 
cu 10 aña largo empleadonan publico 
no conoce ahuste di salario esta indexe- 
ring mientras tur prijs si a sigui subi. 
Tabata tempo di sacrificio y tur hende 
a sacrifica pa nos Aruba dushi terra. 
Despues di 10 aña Aruba a lanta cabez y 
asina empleadonan publico a haya parti 
di nan salario back. Gobierno a privatisa 
empresa estatal cu a haya e mesun de- 
rechonan cu empleadonan publico. Den 
transcurso di añanan e empresanan aki 
a crese den salario door di cao pero em- 
pleadonan publico si a keda atras. Duran- 
te 36 afianan nos por mira cu gobierno 
su gasto riba personal a sigui aumenta 
cual tabata e motibo pakico e emplea- 
donan publico a keda pega den salario. 


E 13 atv-dagen ta parti di e placa cu go- 
bierno debe empleadonan publico pa 
e afianan di sacrificio y cu nunca kier 
a hinke den nan salario. Asina tambe 
a nace e otro subsidionan (voorjaars- 
toeslag, reparatietoeslag y najaarsto- 
estag) na aha 2014 pa recompensa e 
empleadonan publico pa nan perdida. 
Esaki ta locual cu ta wordo jama inha- 
almanoeuvre . Contrario na e emplea- 
donan publico, e empresanan estatal 
si a conoce un mehoracion den salario 
pa medio di nan cao y no por compa- 
ra cu e salario di empleadonan publico. 


A hisa edad di pensioen di emplea- 
donan publico na 60 aña y despues 
na 65 aña. Ademas a bin cu e nieu- 
we pensioenregeling cu ta un sys- 
tema di salario promedio. E tristo di 


Al EMainta 


mas abuso contra 


esaki ta cu esnan cu a baha cu pensioen cu a sacrifica te 
anal995 no a haya e ahustenan aki den nan salario ora di 
bay cu pensioen. Awe ainda nan ta bringa pa nan derecho- 
nan. Pais Aruba no sa di honra nan hendenan cu a sacrifi- 
ca y cu awe otro ta gosa di e beneficionan di nan sacrificio. 


For di November 2018 gobierno di Aruba a firma un pro- 
tocol cu Hulanda na unda a primiti di lo baha e gasto di 
personal pero te cu dia di awe ela keda na promesa so. 
Awe den 2022 keto bay gobierno ta sigui tuma hende den 
servicio. Despues di a gaña empleadonan publico cu e en- 
trega di 12.6% lo a bay pa yuda esnan cu ta cobra fase, ela 
bay pa tuma hende den servicio. Gobierno ni un dia a sin- 
ta na mesa cu e sindicatonan pa e entrega di 12.6% sino 
a dicidi dictatorialmente di kita e 12.6% y despues scon- 
de tras di lomba di Hulanda. Awor gobierno den nan ma- 
nera di dicta kier kita e 13 atv-dagen na luna di maart 
2022. Si mira bon e 12.6% ta representa 33 dia pa aña. 


Tin placa pa tur fiesta sigui y riba dje ta bay Honduras pa 
installacion di un presidente socialista/communista. Costo di 
bida ta sigui subi y kier pa tur hende baha gasto pero pa go- 
bierno si e no ta conta. No lubida cu aña pasa parlamento a 
bay di acuerdo pa tuma 153 hende den servicio di gobierno. 


Segun informacion tin mas cu 200 hende a wordo tuma 
den servicio di gobierno. E 200 hendenan aki nan sa- 
lario lo a sirbi sigur sigur pa duna e empleadonan pu- 
blico nan 12.6% back y tur hende lo ta feliz. Nos di 
partido CURPA ta laga nos voz sigui resona pa tanto inhus- 
ticia cu ta tumando lugar. Lider di partido Curpa Eric Ras. 


AVVEMainta 


Aruba presente virtual 
di Derecho di Mucha 


a 


Riba 1 y 2 di februari ultimo, duran- 
te un sesion di e Comite di Nacion- 
nan Uni di Derecho di Mucha na Ge- 
neve, Reino Hulandes a wordo evalua 
riba e tereno di Derecho di Mucha. 


E sesion aki tawata basa riba un raport 
di Reino entrega na Nacionnan Uni na 
2020. E parti den e raport aki tawata 
un trabou colectivo di tur departamento 
miembro di Comision Derecho di Mu- 
cha bou guia di sefiora Olivia Croes di 
Departamento di Relacionan Exterior. 
Na su turno e Comite di experto di Na- 
cionnan Uni ta supervisa e cumplimen- 
to cu e Tratado di Derecho di Mucha. 


Un delegacion di Aruba tabata presen- 
te virtualmente na e reunion, asina for- 
mando parti di e delegacion di Reino 
Hulandes. E delegacion di Aruba a wor- 
do encabesa pa Minister di Husticia y 
Asuntonan Social, Sr. Rocco Tjon y tawa- 
ta consisti ademas di Sra. Irina Croes di 
Ministerio di Husticia y Asuntonan Social 
como tambe algun miembronan di comi- 
sion Derecho di Mucha, Sra. Sacha Geer- 
man di Departamento di Asuntonan So- 
cial, e departamento encarga pa presidi 
Comison Nacional Derecho di Mucha, 
Sra. Swinda Dumfries di Departamen- 
to di Salud Publico, Sra. Janneke Stein- 
mann di Bureau Sostenemi y sra. Ais- 
ca Berkemeyer di Directie Voogdijraad. 


Den su introduccion, Minister Tjon 
a informa por escrito riba e avance- 
nan cu Aruba a haci, entre otro aper- 
tura di dos instituto residencial cu lo 
brinda cuido na mucha entre 6 cu 24 
aña cu un inhabilidad intelectual y 
desaroyo y e otro tawata dirigi riba 

e populacion 6 aña bay ariba cu tin diferente inhabilidad. 


E Mandatario a accentua tambe cu mas cu 300 profesional 
a haya entrenamento den aplicacion di e metodo di “Signs 
of Safety” cu den combinacion cu e introduccion di Ley Co- 
digo di Proteccion na april 2021 lo ekipa profesionalnan pa 
anda cu casonan di maltrato di mucha y traha riba nan sigu- 
ridad. Asina tambe por a informa e Comite cu na juli 2020 
a haci apertura di Centro Hoben y Famia cu ta ofrece sosten 
centralisa y ayudo trempan na mayornan y stimula desaroyo 
sano di hoben. Otro puntonan importante cu a comparti ta e 
revision di e ley cu ta regula e calidad di centro di cuido na 
Aruba y cu a inicia caba cu nan programa pa certifica lider- 
nan den e centro pa asina por cumpli cu e exigencianan di 
calidad. Trabounan pa loke ta reenforsa maneho y capacidad 
di “Jeugdgezondheidszorg” na Departamento di Salud Publi- 
co y introduccion di un sistema di automatisa pa monitorea 
e desaroyo y bienestar di tur mucha cu ta biba na Aruba. 


Banda di e introduccion por escrito Minister Tjon a contesta al- 
gun pregunta cu ta regarda e situacion di derecho di mucha na 
Aruba. E Comite tawata tin pregunta riba e cumplimento den 
leyy maneho pa cu e diferente articulonan ancra den e tratado. 


Asina por menciona cu Aruba a ricibi entre otro pregunta 
riba reconciliacion di muchanan migrante cu nan mayornan, 
especialmente procedente di Venezuela, tambe den ki gra- 
do tin un maneho cu ta garantisa di inclusion di e mucha- 
nan cu disabilidad cu ta residencia den e dos facilidadnan 
cu recien a habri. Tawata tin interes di e Comite tambe pa 
tende kico ta e accionnan cu tin pa combati obesidad bou 
di mucha y ki impacto e Centro Hoben y Famia tin te awo. 


Ta bon pa menciona cu e sesion tawata reparti den dos dia, 
dos ora cada uno y pa motibo di e pandemia a tuma lugar 
di forma virtual. Awor gobierno di Aruba ta keda en espe- 
ra di e recomendacionnan cu lo ricibi pronto pa sigui tra- 
ha na mehora e condicionnan di tur mucha aki na Aruba. 
E Comision Derecho di Mucha na Aruba lo sigui traha pa 
promove e implementación di e Tratado. Tur e raportanan 
entrega na Nacionnan Uni y e consehonan ricibi den pa- 
sado ta publico y accesibel riba www.derechodimucha.org. 

AVVEMainta 


Ministerio di Salud Publico ta anuncia inicio di e 
Podcast “Chasing Health” 


E tecnologia y trend di Podcasting ta uno 
sumamente popular na diferente pais. 
Den comunidad mericano por ehempel 
75% di adulto ta hasi uzo di esaki, es 
mas cada 5 di 10 ta scucha podcast cu 
frecuencia. 


Un podcast por wordo scucha na di- 
ferente plataforma manera Face- 
book, YouTube y Spotify, Apple Pod- 
cast y Google Podcast. Cada Podcast 
tin nan mesun tema y largura pa asi- 
na comparti informacion den manera 
innovativo, creativo y cu posibilidad di 
comparti facilmente ful rond mundo. 


Ministerio di Turismo y Salud Publico 
ta orguyoso di anuncia un colabora- 
cion entre Ministerio, HAVA y Depar- 
tamento di Salud Publico den forma 
di nan podcast “Chasing Health”. 


“Chasing Health” ta un iniciativa cu e 
meta pa keda informa y duna sosten 
na e comunidad di Aruba pa nan tin e 
oportunidad di tin un miho salud po- 
sibel. “Chasing Health” a wordo crea 
pa yuda canalisa informacion tocan- 
te salud a base di un tema actual of 
uno cu no ta facil pa papia over di dje. 
Bou guia di host Dahariana Evertsz como 


seccion di Promocion di Salud na Departamento di Salud Publi- 
co, cada invitadonan den e podcast ta expertonan cu ta traha 
den e mundo di cuido y salud pa sinta na mesa pa comparti infor- 
macion, educa yguia abo como pashent of cliente di servicionan 
di cuido pa por tuma e miho desicion pa sigui busca bo salud. 
Nos ta invita ful pueblo di Aruba como oyente pa sintonisa na 
e podcast “Chasing Health” cu ta tuma lugar tur diahuebs pa 
5pm di atardi. 


A gradua di Universidad di Aruba, Cynthia L. van 


der Weide 


Dia 1 di februari 2022, a gradua na e Facultad di Ley na 
Universidad di Aruba, René Junior Cera Andrade. 


El a gradua defendiendo su tesis titula: | 


“In hoeverre is de combinatie strafrechtelijke vervolging en 
bestraffing enerzijds en de (procedure tot) oplegging van bes- 
tuursrechtelijke punitieve sancties volgens de ALB anderzijds 
in strijd met het ne bis in idem-beginsel en het via-beginsel in 
vergelijking met het EVRM en de Nederlandse rechtspraak.” 


Miembronan di e comision di examen tabata: 


mr. dr. Geert Pesselse 
mr. Hans Ruiter 


mr. Marc de Werd 


Universidad di Aruba ta felicita René Junior Cera Andrade cu 


su logro. 


AVVEMainta 

Prome Minister ta splica dicon WEB a nenga pa a 


tuma over RWZI na 2014 


Temporada cu Gabinete Eman tabata uza WEB 
manera grabelton. 


E siman aki den Parlamento durante di tratamento di e 
tema Rapport Carmabi y e situacion di Rioolwaterzuive- 
ringsinstallaties (RWZI), Prome Minister Evelyn Wever - 
Croes a ricibi diferente pregunta. Un di e preguntanan cu 
a bin di un miembro di Parlamento tabata encera dicon 
WEB no ta tuma e planta di purificacion di awa di riool over. 
Prome Minister a duna di conoce cu na 2014 tempo cu Gobierno 
di AVP tabata na mando, WEB a nenga pa tuma over e RWZI. 
Pa por duna un poco mas contexto na e situacion ta impor- 
tante pa wak bek na kico tabata andando na afia 2014. 
2014 tabata e ana di e Koninklijk Besluit (KB) di sr. Mike 
Eman, welga di hamber y hopi mas. E tempo ey e ‘hedging’ 
di WEB a bay fout a consecuencia di decision di un Minis- 
ter encarga cu esaki. E hedge aki a costa pueblo di Aruba 
entre 300 pa 400 miyon florin, y a conduci cu WEB tabata 
den ‘rood’. Banda di esaki 1 october di e aña ey, Gobierno 
di AVP a hisa tarifanan di awa y coriente cu 25%. Aumen- 
to di medidanan impone riba comunidad a causa cu grupo 
di manifestantenan a subi caya y polis y riot comando mes- 
ter a intermedia pa motibo cu situacion a sali for di man. 


‘Den e scenario ey WEB a bisa cu financieramente nan no por 
carge. Cual ta compronde pasobra e ta un inversion adicional 
cu no ta un tarea di WEB. Ademas e ta un inversion adicio- 
nal cu mester a tuma den e pio momentonan den existen- 
cia di WEB. E temponan cu Gabinete Eman tabata uza WEB 
manera un grabelton,’ Prome Minister a expresa. Pues si por 
a scapa e miyones aki por a soluciona problema di RWZI. 
Awo tin e tema di ‘Liquified natural gas’ (LNG) pa cual Parla- 


mentario a puntra si ta mihor pa inverti 
den RWZI enbes di LNG. Pa cual Prome 
Minister ta subraya cu e inversion den 
LNG ta pa reemplasa e Heavy Fuel Oil 
(HFO) cu ta wordo uza, pa WEB por ge- 
nera e energia cu tincu genera. ‘WEB su 
core business ta genera energia, e mester 
HFO pa hacie, e ta bay stop di uza HFO 
y uza LNG. Nan mester di e fluho ey pa 
genera energia esey ta su core business.’ 
Prome Minster a sigui splica cu si WEB lo a 
tuma RWZl over, e lo ta un actividad nobo/ 
adicional, pues e tempo ey nan a bisa no. 
Concluyendo Premier Wever - Croes a 
bisa cu aworaki e no por bisa si esaki 
por of no por, e ta den man di Minister 
Arends cu ta esun encarga y cu ta bus- 
cando e alternativa. 


A gradua di universidad di Aruba, René Junior 
Cera Andrade 


Dia 28 di januari 2022, a gradua na e 
Facultad di Ley na Universidad di Aruba, 
Cynthia L. van der Weide. 


El a gradua defendiendo su 
tesis titula: 

“ An analysis of the Maritime Law Enfor- 
cement of the ABC-Islands on confron- 
ting transnational Maritime Crimes com- 
mitted in the Caribbean Sea.” 


Miembronan di e comision di 
examen tabata: 


mr. dr. Ruth Bonnevalle-Kok 
mr. dr. Geert Pesselse 


Universidad di Aruba ta felicita Cyn- 
thia L. van der Weide cu su logro. 

Conseho di Minister di Reino: Aruba y Hulanda 
a yega na otro riba 2 di e 3 puntonan, Hulanda 
no kier pa stop recorte di salario 


Ayera mainta a tuma lugar e reunion 
di Conseho di Minister di Reino na Den 
Haag. 

Aruba y Hulanda a yega na acuerdo 
riba 2 di e 3 puntonan cu na december a 
keda habri. Riba e Coho (Nota di Cam- 
bio) y e prolongacion di e protocol, tin 
acuerdo pero no riba e 12.6%. 
Conseho di Minister di Reino a nenga e 
peticion di Aruba pa stop e recorte. Nan 
no ta haya cu awor ainda ta oportuno pa 
aproba e peticion cu Gobierno di Aruba 
a haci pa stop e recorte, en todo caso 
tanten cu Aruba ta depende di sosten 
di likides. Pues ainda no tin un acuerdo 
riba e topico aki y a palabra cu lo sigui 


delibera e dianan siguiente. guiente reunion di Conseho di Minister di Reino aki 3 siman. 
usa Gobierno di Aruba ta satisfecho cu a logra acuerdonan riba 2 
Sosten di likides di e 3 puntonan, y cu e sosten di likides por wordo aproba den e 


Pa loke ta trata e peticion di Aruba pa  sigiente reunion. Pero ta lamenta cu no ayega na acuerdo ainda 
sosten di likides pa e prome kwartal di tocante e recorte di salario. Gobierno lo sigui den deliberacion 
2022, esaki lo ta riba agenda di e si- cu Hulanda, y mientrastanto lo sigui dialogo cu sindicatonan. 


Huramentacion Senora Tamara Tijhuis 
como miembro nobo di Corte Comun 
di Husticia 


Señora TamaraTijhuis riba diahuebs 
3 di februari 2022 a huramenta como 
miembro nobo di Corte Comun di Hus- 
ticia di Aruba, Corsou, Sint Maarten y 
di Boneiro, Sint Eustatius y Saba. 


El a haci promesa den presencia di Go- 
bernador di Aruba, Alfonso Boekhoudt. 


E huramentacion a tuma luga na Cas 
Ceremonial di Gobernador den pre- 
sencia tambe di señora Tijhuis su es- 
poso y yiu y di señor Ton van de Leur, 
miembro di Corte Comun di Aruba. 


AVVEMainta 

UN SNECHI DI PALABRA DI DIOS 
V DIADOMINGO DEN ANA 06.02.22 #349 


I lectura: Is 6, 1-2, 3-8 Salmo 138 


1 they es e 


La: 
licr. 


MENSAHE 


Nan ta parce hende serio. 


Il lectura: 1Cor 15, 1-11 Evangelio: Lc 5, 1-11 


Un dia Hesus tabata para canto di lago di Genesaret y e mul- 
titud tabata pusha bin riba djE pa tende palabra di Dios. El a 
mira dos boto canto di awa; e piscadonan a sali bay limpia 
nan redanan. Hesus a subi den un di e botonan, y pidi Simon, 
doño di e boto, pa hala e boto un poco for di canto. El a cay 
sinta y tabata siña e hendenan. Ora Hesus a caba di papia, El 
a bisa Simon: “Nabega bay afo caminda awa ta hundo y tira 
bo reda pa bo cohe pisca.” Simon a contest'E: “Señor, henter 
anochi nos a traha duro, sin coy nada. Ma pasobra t’Abo ta 
bisa asina, p'esey mi ta hacie toch.” Nan a tira nan reda y 
coy asina tanto pisca cu nan redanan a cuminsa kibra. Nan a 
haci seña cu nan compañeronan den e otro botonan pa duna 
nan un man. E compañeronan a bini y yena tur dos boto cu 
asina tanto pisca cu nan a hera sink. Ora Simon a mira loke 
a pasa, el a cay na rudia dilanti di Hesus y a bis’E; “Aleha Bo 
di mi, Señor; mi ta un pecador!” El a bisa asina, pasobra e y 
su compañeronan a keda asombra di mira cuanto pisca nan a 
coy. Su socionan, Hacobo y Huan, yiunan di Zebedeo, tambe 
a keda asombra.Hesus a bisa Simon: “No spanta, for di awo 
ta hende lo bo pisca!” 


Nan a hiba e botonan na canto, bandona tur cos y sigui Hesus. 


Palabra di Señor. 


f LS 
Hesus ta fiha su bista riba un grupo di piscado. e CON pas, | 


Nan ta trata nan trabou cu hopi dedicacion, pone atencion 
riba calidad di e redanan. Ta percura pa nan ta limpi, pa otro 
hende no kibra nan. Simplemente nan ta pone atencion riba 
detayenan, pa nan trabou sea mas efectivo. Preocupacion pa 
detayenan chikito ta expresa calidad di persona. Hesus lo bisa 
despues: “Esun cu ta fiel den cosnan chikito, lo ta fiel den cos- 
nan grandi tambe”. Den realidad den e caso conta den evan- 
gelio di awe fieldad y dedicacion di e piscadonan ta keda 
premia cu un pesca milagroso. Hesus ta consciente cu nan ta 
piscadonan profesional cu hopi experiencia, pero apesar di 
esey nan ta obedece e peticion di Hesus. E obediencia aki ta 
expresa nan humildad y fe den Hesus. Precisamente Hesus tin 
mester di hende asina, p'esey tambe e ta yama nan: “Sigui 
Mi”. Hesus tambe tin mester di cada un di nos. Pa nos bira 
bon piscado di hende y traha den evangelisacion di huma- 
nidad, nos no por haci esey na nos manera, mustrando nos 
profesionalidad y inteligencia. Lo contrario, nos mester pone 
un banda tur nos orguyo y confia plenamente den palabra di 
Señor. 


Nos fieldad na Señor ta masha importante den cosnan chikito 
di cada dia, pa mustra cu nos ta suficiente humilde y prepara 
pa realisa cosnan grandi den iglesia di Cristo. 


ORACION 


Señor, libra mi di flohera, cobardia y mi- 
nimalismo. 

Duna mi curashi pa bay ‘awanan hun- 
do’ y experiencia 

Bo poder y milagernan. 


PROPOSITO 


Pone mas atencion riba detayenan den 
nos trato cu otro y den nos trabou di 
cada dia. 

“Cerca Dios no tin sufrimento, ni dolor, ni tristeza. 


Cu Dios encontra mi cu su manan habri i jen di 
splendor.” 


Cu dolor na nos curason, nos ta participa 
fayecimento di mi mami stima, nos yiu, ruman, 
subrina y prima : 


Ixanja Genevieve Feliciana 
*21-05 1990- 26-01-2022 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


A fayece cristianamente na edad di 71 aña: 


Sr. Paulus Alviro Dijkhoff 
Mihor conoci como: Alviro of Dijky of 
Elvis Presley 
Ex Taxi 142 


AWEMainta 


Na nomber di su 
Pret’i wowo: 
Mayornan: 
Ruman: 
Subrinonan: 
Tanta y omonan: 


Denixon Fang 

Haime y Regina “Ina” Feliciana-Giel 

Ryne y Saloua Feliciana-Tahrda 

Jessim y Senna Feliciana 

Maria y Roly Erasmus 

Joy y Sindra Giel 

+Benny y Rica Giel 

Betty y Mario Croes 

Shirley Feliciana y Luty Geerman 
Jacqueline Feliciana 

Gina, Jane, Marc Anthony, Suhaily, 
Claudia, Marely, Jean Marc y Jary-ann 
Madrinanan: Carina Tromp- Van de Poel y Maria Erasmus 
Tata di su yiu: Dennis Fang 

Welo y wela di su yiu: Dennis y Olga Fang y Famia 

Manera un mama: Laura Tromp 

Tur su coleganan di CMB, integrante di Paranda Ta Nos, demas 
famia y conocirnan. 


Prima y primonan: 


Ta invita pa asisti na acto di despedida y cremacion cual lo tuma 
lugar diasabra 5 di februari 2022 for di 9’or pa 11 ‘or di mainta na 
Aurora Funeral Home. 


Pa motibo di e situacion actual di Covid-19 ta pidi pa mantene 
reglanan di DVG Usando tapaboca y practica distancia social. 
Nos ta pidi nos disculpa cu nos no por ricibi bishita di 


condolencia na cas. % 
Alora 
De LQ 


Su yiunan: Radhames Dijkhoff y Zuleika Arendsz 


Mary Jane Dijkhoff 


Su nietanan: Zu- Ann y Zu- Laine Dijkhoff 


Su rumannan: Eddy y Carmen Dijkhoff-Croes y yiunan 
Brenda “En” Dijkhoff 

Jamillo “Jimmy” Dijkhoff 

Segundo Dijkhoff 

Gerda Dijkhoff 

Swa y cunanan: Margareth y Alberto Wilson-Webb 
Glenroy Webb y yiunan 

Danilo Webb y Lorraine 

Enrico Webb, Jenny y yiunan 
Ischelle, Junior Trott-Webb y yiunan 


Ta invita tur amigo, demas famia, bisiña, conocirnan, ex 
coleganan di Taxi, primo y primanan pa asisti na e acto di 
entierro cual lo tuma lugar Diamars dia 8 di Februari di 9’or pa 
11’or di mainta na misa Santa Filomena na Paradera, despues 
saliendo pa Santana Catolico Pastoor Kraanwinkel. Nos ta 

pidi nos disculpa si nos por a lubida un of otro famia den e 
momentonan dificil aki.Nos ta lamenta cu despues di entiero nos 
no por ricibi bishita di condolencia na cas. 


Agora, 


AVVEMainta 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Sefior ta hasi” 
Salmo 33 


Cu dolor na nos curason, nos ta anuncia fayecimento di 
nos ser stima: 


Omaira M. Montas Perez-Quandt 
*25-10-1958 — +03-02-2022 


Acto di entiero lo wordo anuncia despues 


Augora 
> Y 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa fayecimento di: 


Joseramon Miguel Solognier 
Mihor conoci como “Monchi” 


Acto di cremation lo wordo anuncia despues 


Augora 
> Y 

Gradicimento y Invitacion 


Di profundo di nos curazon nos ta gradici tur persona cu 
di un of manera a mustra atenshon, amor y cariño durante 
bida, fayecimento y despedida di nos querido tata, ruman, 

omo y welo: 


Sixto Ronel Daké 
Mihor conocí como: “Ronny” 


Un danki na tur cu a manda flor, krans, whatsapp y haci yamadanan telefónico. 

Un danki special na e personal di Huize Maris Stella. Un danki tambe na Aurora 

Funeral Home y Eltienne Yarzagaray. Boso muestra di atenshon ta hopi aprecia 
y un gran sostén pa famia. 


Alavez nos ta invita tur famia y conocirnan pa compaña nos na un Santo 
Sacrificio di misa na Misa San Francisco na Playa: 
Diasabra 5 februari 2022 pa 7:00 pm 
Diadomingo 6 februari 2022 pa 7:00 pm 
Diaranson 9 februari 2022 pa 7:00 pm 
Después di e ultimo misa lo tin Rosario na cas Celsiusstraat 16 


Aúfora 
> Co) 


Gradicimento & Invitacion 


Na nomber di su yiunan, nieto/a nan, ruman nan i demas 
famia kier a gradici di curazon tur persona cu di un of otro 
manera a mustra atencion, amor, cariño durante bida, 
enfermedad, fayecimento y despedida di nos querida 
Mama: 


Sra.vda Agrepina F. Koolman-Lopez 
“Mama Chita” 


Danki na tur cu a manda whatsapp, haci jamada telefonico, mensahe riba 

facebook. Danki na e verzorger nn di SABA pa tur cos. Na Aurora Funeral 

Home pa nan bon servicio i ta pendiente di tur detaye. Na Eltienne Yarzagaray 
i Mariachi Sol de mi Tierra pa cumpli su ultimo deseo. 


Danki tambe na tur hende cu di un of otro manera a juda, boso atenshon y 
sosten ta hopi di aprecia y un gran consuelo pa famia. 


Alavez nos ta invita tur famia, i conocirnan pa compafia nos na un Santo 
Sacrificio di misa cual lo tuma lugar dia 8 di februari 2022 na Misa Cristo Rey 


na Brazil pa 7 or anochi. 
Arfora 
> oe 

Señor ta mi wardador mi no tin falta di nada 
Den kunuku di jerba berdé 
E ta pone mi sosega 
E ta hiba mina awa trankil 
pa mi bolbe haja forsa 
Salmo 23 


Cu profundo dolor na nos curazon pero conforme 
cu Dios su Boluntad nos ta anuncia fayecimento 
di: 


Violanda Kock Seraus 
mihor conoci como “ Jolanda ” of 
“Oma di Bowling”. 


“Señor ta mi wardador, mi'n tin falta di nada 
Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 


Nos ta anuncia fayecimento di: 


José Maria Dania 
*05-10-1919 - {31-01-2022 


AVVEMainta 


Na nomber di su: 
Esposo: 
Yiu(nan): 


Ronald G Seraus. 
Lisette (Liesje) Seraus y Frank Jie Sam Foek 
Kenneth Seraus y Hilda Castro. 


Thashaina Seraus 
Sharkenly Seraus 
Kenya Seraus 
Sergio Jie Sam Foek 
Bisanieta/o(nan): Thyshawn Dammers 


Nieta/o(nan): 


Ruman nan: Teresita Krozendijk y yiunan 

Regina Solognier y yiunan 

Filomena y Buchi Croes y yiunan 

Lucia y Roysi Geerman 

Marlene y Fachi Geerman y yiunan. 

Y tur ruman nan den feliz memoria. 

Erna Seraus y rumanan (Korsou,Boneiru y Hulanda) 
Amado Felix y rumanan (Boneiru y Korsow) 

Cabril Felix 

Subrino y subrina, Primo y prima nan y demas famianan: 

Kock, Seraus, Schwengel, Krozendijk, Lamp, Solognier, Lanoy, 

Croes, Chong,Lampe, Geerman, De Cuba, Winterdaal, D’Aguiar,B 
riesen,Frank,Esvelt,Gonzalez, Dykers, Thode,Lieuw,Felix,Evertsz, 
JieSamFoek,Castro,Ruiz,Jeandore 

Ta invita pa e acto di despedida cu lo tuma lugar na Aurora Funeral 
Home Diamars 8 februari 2022 di 2’or pa 4’or di atardi. 

Dress code : Fleurig 

Su Amiganan di Bowling ,Avon Gift Center, Precious Amadey. 


Cuña y swa nan: 


Esposa: 
Na nomber di su 


TRegina Dania-Dirksz 


Yiunan: Ingrid y Modesto Desbarida, Ito y Maria Dania, Gladys Dania (Mama Gle) 

Rubia y Juby Loopstok Dania, Orlando (Pietje) y Marvis Dania, Eugene y Valeria 
Dania 

Mescos cu yiu: Giovany Kock, Papito Comenencia, Roy Tromp, Mirto Lacle, Alé Sneek 
Fe Susana, Jerel Hous 

Nieto(a)nan: Istra, Gilbert, Audrey, Gregory, Indira, Joane, Bella, ignore, Cloe, Sharon, 
Carlito, Eugenelle, Euvgenia, Lyrick, Jacky, Anthony, Juel, Julsen, Jumbo, 
Jordan, Junaiska, Gwendolyne y yiunan, Marvin 


Bisanieto & Bisanieta 

Ruman muhe stima:Susanita Willems-Dania 

Sobrino y sobrinanan, primo y primanan, comer y compernan, tur su ihanan mucho hopi pa 
menciona. 

Tur su bon bisiñanan: Tromp, Sneek, Herts, Comenencia, Steenen, Rafael, Simon, Becker, Zavala, 
Bosnie, Winklaar, Howard, Kock, Rasmijn, House, Coffie, Balentien, Lemmon, Kip, Lampe 


Demas famia: Dania, Willems, Werleman, Suarez, Ras, Leito, Montesant, Señor, Martina, Dirksz, 
Holsman, Zievinger, Dreischor, Loopstok, Mercera, Swean, Tromp, Montalvo, Lopez, Hernandez, 
Martis, Desbarida, Koolman, Provence, Magdalena, Van Varseveld, Perez, Geerman, Breidel, De 
Zeeuw, Qeurero, Hek, Montaneer, Thode, Rombley, Ong-a-kwie, Soeteman, Van der Schaft, Rafael, 
Rouwen, Van Lint, Felida, Sof na Aruba, Corsow y Hulanda. 

Mihor amiganan: Chayo de Lange, Roosje Kock, Magda Steenen 


Su grupo di 60+ di CBBPP, ex coleganan di WEB y pensionada, miembronan di O.P.P.A, 
miembronan di Camarada, Schutterij 

Oportunidad pa condolencia: diasabra 5 di februari 2022 na Royal Funeral Home di 7’or pa 9’or di 
anochi. 

Ta invita pa asisti na e acto di entiero cual lo tuma lugar dialuna 7 di februari na misa Birgen di 
Fatima na Dakota di 9’or pa 11’or di mainta, despues saliendo pa Santana centraal na Sabana 
Basora. 

Despues di entiero nos no ta ricibi bishita di condolencia na cas. 

Disculpa nos si nos por a lubida un of otro famia den nos tristeza. 


Auvora 
De y 


